ટીમ ઇન્ડિયાના સ્ટાર ખેલાડી હરભજન સિંહ " પપ્પા " બની ગયા છે . તેમની પત્ની ગીતા બસરાએ 27 જુલાઇના રોજ લંડનમાં દિકરીને જન્મ આપ્યો છે . હિંદી ડેલી મુજબ આ સમાચારની પૃષ્ઠિ હરભજનની માતાએ પણ કરી છે . નોંધનીય છે કે હાલ માં અને બાળકી બન્ને સંપૂર્ણ પણ સ્વસ્થ છે અને હરભજન પણ હાલ લંડનમાં છે . ત્યારે ગીતા અને હરભજન બન્ને પોતાની આ પહેલી સંતાનથી ખુબ જ ખુશ છે . હરભજન સિંહ અને ગીતા બસરાએ 9 વર્ષના અફેર બાદ 29 ઓક્ટોબર 2015માં લગ્ન કર્યા હતા . અને જલંધરમાં ભવ્ય સમારંભ યોજ્યો હતો . જેમાં બોલીવૂડ , ક્રિકેટ અને રાજનીતિના મોટા દિગ્ગજ આવ્યા હતા . ત્યારે હરભજનને ત્યાં દિકરીનો જન્મ થતા તેમના ફેન્સ પણ આ સમાચાર સાંભળીને ખુશ થઇ ગયા છે .